คือแม่บอกหนูเป็นภูมิแพ้อากาศ ภูมิแพ้ตาไรเงี้ยคะแล้วคือช่วงนี้หนูเป็นหวัด ตอนกลางคืนจะคันคอมากๆแล้วจะไอแบบแห้งๆ แล้วจะมีน้ำมูก พอใกล้นอนจะหายใจไ่ม่ออกแน่นจมูก คือหนูไม่แน่ใจว่าเป็นอะไรมากรึป่าว ควรทานยาหรือพ่นยาอะไรรึป่าวคะ ขอบล่วงหน้าคะ
สวัสดีค่ะ อาการภูมิแพ้จมูกจะมีอาการ ไอ จาม คัดจมูก น้ำมูกไหล คันรอบดวงตา สารที่แพ้ก็แตกต่างกันไปเช่น ฝุ่น เกสรดอกไม้ ถ้าเป็นมากอาจมีอาการหอบหืด หรือเหนื่อยง่ายเวลาออกกำลังกายอาจมีอาการได้มากช่วงเช้าๆ การวินิจฉัยจากประวัติและอาการที่เข้าได้ ในผู้ป่วยบางราย แพทย์อาจทำการทดสอบเพิ่มเติมว่าแพ้สารอะไรการดูแลตัวเองเบื้องต้น หลีกเลี่ยงสิ่งที่แพ้ถ้าทราบว่าแพ้อะไร รับประทานยาแก้แพ้กลุ่มต้านฮิสตามีน และยาตามอาการเช่นยาลดน้ำมูก ยาลดอาการคัดจมูก ล้างจมูกก็ช่วยได้ค่ะสังเกตอาการ ถ้ามีอาการเรื้อรังมากกว่า 2 อาทิตย์ ไอมากจนหอบเหนื่อย มีไข้ หรือถ้ามีอาการคัดจมูกเรื้อรัง น้ำมูกเขียว ปวดตามใบหน้าร่วมด้วยอาจเป็นการติดเชื้อที่คอหรือทางเดินหายใจส่วนล่างควรไปพบแพทย์